  Виталий Пронин Россиысь МЧС-лэн Удмурт ёзэз кичӧлтэмъя, туннэ Казане вырӟиз куинь автомобильлэсь колонна: сюрес вылэ потӥзы МЧС-лэн Удмурт управлениысьтыз сотрудникъёс, озьы ик бырем муртъёслэн ӵыжы-выжыоссы. Тодады уськытон вылысь: толон Казаньысь аэропортын пазьгиськиз «Боинг-737» самолёт, быриз 44 пассажир но экипажысь 6 мурт. Быремъёс пӧлысь 3-ез - Удмуртиысь адямиос. Самолётын пазьгиськем кык нылъёслэн - Елена Кузнецовалэн (1971-тӥ арын вордскемын) но Анастасия Стерховалэн (1990-тӥ арын вордскемын) - матысь адямиоссы асьсэ кужымен Казане потӥзы. Нош МЧС-лэн Удмурт ёзэныз радъям колоннаен ӵош вырӟизы Удмуртиысь куинетӥез бырем муртлэн Александр Янкилайкислэн ӵыжы-выжыосыз. Соослы сюрес вылын юрттэт сётэ Россиысь МЧС-лэн Удмурт ёзысьтыз валтӥсь психолог Анна Курманова. Коллоннаысь группаен кивалтэ МЧС-лэн Удмурт ёзэзлэн кивалтӥсезлэн воштӥсез полковник А. В. Колдомов.Елена Никитина Туспуктэм: ria.ru Теги: Казань МЧС  